ভুতুড়ে বাড়ির ইতিহাস এবার রুপোলি পর্দায়

কলকাতা: আপনি কি ভূতে বিশ্বাস করেন, কেউ বলবেন হ্যাঁ তো কেউ বলে এই সব ভূত বলে কিছু হয় না। কিন্তু অনেকেই তেঁনাদের অস্বস্তিতের টের পেয়েছে। বিশেষ করে পুরনো বাংলো, জমিদার বাড়িতে অনেকেই নেগেটিভ অ্যাক্টিভিটি অনুভব করেছে। এমনই এক ঐতিহাসিক কাহিনী নিয়ে শন বন্দ্যোপাধ্যায় (Sean Banerjee) ও সব্যসাচী চৌধুরী (Sabyasachi Chowdhury) আসছেন নতুন সিনেমা নিয়ে। ছবির নাম, ‘দ্য রেসিডেন্ট’। ছবিতে গুরুত্বপূর্ণ ভূমিকায় দেখা যাবে সব্যসাচী থেকে রাইমাকে। এছাড়াও গুরুত্বপূর্ণ ভূমিকায় রয়েছেন, রাইমা ঘোষ , রানা বসু ঠাকুর , সুগত গুহ । ছবির চিত্রনাট্য, নির্দেশনা , চিত্রগ্রহণ, পরিচালনা, সম্পাদনা ও সঙ্গীতের দায়িত্বে রয়েছেন, অর্ণব রিঙ্গো বন্দ্যোপাধ্যায়।

১৯৬০ এর দশকের শেষদিকে প্যাটেল পরিবার ইতিহাস এবার রুপোলি পর্দায় ফুটে উঠবে। সেই বাস্তব ঘটনাগুলিকেই এই সিনেমায় তুলে ধরা হয়েছে, তবে সমসাময়িকভাবে। এক দম্পতি HZ26 নামক একটি বাংলোতে এসে থাকতে শুরু করেন। এই দম্পতির নাম শন আর মায়া। গর্ভাবস্থায় নিজেদের সন্তানকে হারিয়ে তাঁরা শোকাচ্ছন্ন। সেই কারণে তাঁরা শহরের কোলাহল থেকে একটু বিরতি নিতে চান। শহরের কোলাহল থেকে দূরে, এক নতুন বাংলো কিনে নতুন করে জীবন শুরু করতে চান শন। কিন্তু কিছুদিনের মধ্যেই মায়ার আচরণ অস্বাভাবিক হয়ে পড়ে। কিন্তু তাঁদের সঙ্গে রোজ ঘটে যেতে থাকে কিছু না কিছু অতিপ্রাকৃত ঘটনা। এর পরে ঘটনা কোন দিকে মোড় নেয়, তা জানা যাবে সিনেমায়। ছবির নাম, ‘দ্য রেসিডেন্ট’। সিনেমার মুখ্যভূমিকায় দেখা যাবে, প্রত্যুষা রোসলিনকে। এছাড়াও গুরুত্বপূর্ণ ভূমিকায় রয়েছেন, রাইমা ঘোষ , রানা বসু ঠাকুর , সুগত গুহ , তপস্যা দাশগুপ্ত ও সুভার্থী বিশ্বাস।